கேள்வி: வீரை (சங்ககாலம்) என்பது என்ன?
பதில்: வீரை என்னும் ஊரில் உப்புக் காய்ச்சும் தொழில் நடைபெற்றது. வேளிர்குடிப் போராளிகள் இவ்வூரில் வாழ்ந்துவந்தனர். அடுபோர் வேளிர் வீரை முன்துறை நெடுவெள் உப்பின் நிரம்பாக் குப்பை பெரும்பெயர்க்கு உருகியாங்கு - அகம் 206 இவ்வூர் அரசன் வெளியன் தித்தன். இவன் உப்பளங்களில் பணியாற்றுவோருக்கு இரவில் உதவும் வகையில் மாலை நேரத்தில் முரசை அகலாகக் கொண்டு விளக்கேற்றி வைத்தான். வீரை வேண்மான் வெளியன் தித்தன் முரசுமுதல் கொளீஇய மாலை விளக்கு - நற்றிணை 58 வீரை [http://ta.wiktionary.org/wiki/%E0%AE%B5%E0%AF%80%E0%AE%B0%E0%AF%88 வீரை] என்னும் சொல்லுக்கு வாழை என்னும் பொருள் உண்டு. இதன்படி பார்த்தால் இவ்வூரில் வாழைமரங்கள் மிகுதியாக இருந்திருக்கலாம். வீரை வெளியனார், வீரை வெளியன் தித்தனார் ஆகிய சங்ககாலப் புலவர்கள் இந்த ஊரைச் சேர்ந்தவர்கள்.